Imbatad ti DOLE Officer nga inisiatiba daytoy ti LGU-Cabugao tapno matulongan dagiti umili nga agsapsapul ti panggedanda nangruna kadagiti agtawen ti 18-35 a maiyasideg kadagiti opisina ken kompania iti pribado a sektor.
Wednesday, April 27, 2016
NAIWAYAT TI JOB FAIR ITI MAUDI NGA ALDAW TI PIESTA
Cabugao, Ilocos Sur – Iti Abril 27, 2016 iti naituding a pannakisinnarang dagiti agbirbirok ti panggedanda kadagiti pannakabagi ti opisina (Employment Firms) nga inimbitaran ti Department of Labor and Employment (DOLE) ken iti Gobierno Munisipal nga idauluan ni Mayor Edgardo “Ediboy” S. Cobangbang, Jr.
Best One Human Resource Services, Inc.; JTC Group of Companies; Globe-LTE Home Broadband; Skyhigh Manpower International, Inc.; Fil-Gulf Manpower and General Services, Inc.; Motortrade ken Savemore.
Nasapa a dimteng dagiti pannakabagi ti DOLE Vigan City a kinadua dagiti pannakabagi ti LGU-Cabugao Human Resources Management Office (HRMO) kasta metten dagiti Staff ti ABS-CBN a karaman iti programa a nagturong iti Cabugao Cultural and Sports Complex iti dayta a petsa.
Dagus a nagrehistro dagiti aplikante a naggapu iti nadumaduma a barangay ti Munisipalidad ken adda latta met agsangsangpet a kumamakam sa naiturongda kadagiti maseknan a pannakabagi nga agawat ti trabaho nga opisina iti nagaabay a lamisaan ken tugaw a pagyananda nga aginterbiu iti uneg ti Cabugao Cultural and Sports Complex, Brgy. Rizal, Cabugao, Ilocos Sur.
Imbatad ti DOLE Officer nga inisiatiba daytoy ti LGU-Cabugao tapno matulongan dagiti umili nga agsapsapul ti panggedanda nangruna kadagiti agtawen ti 18-35 a maiyasideg kadagiti opisina ken kompania iti pribado a sektor.
Maysa a prospek ken oportunidad iti agdama kadagiti agtutubo ti pannakaipatakder dagiti pasdek-negosio ken pagtagilakuan iti lokalidad a karaman iti Job Fair.
Posted by Bayan ng Cabugao, Ilocos Sur at 3:24 PM
Subscribe to: Post Comments (Atom)
ilo_Latn eng_Latn ilo_Latn ilo_Latn eng_Latn ilo_Latn ilo_Latn ilo_Latn ilo_Latn tgl_Latn eng_Latn